text: শুরুতেই বিপর্যয়ে বাংলাদেশ – Live News BD, The Most Read Bangla Newspaper, Brings You Latest Bangla News Online. Get Breaking News From The Most Reliable Bangladesh Newspaper; livenewsbd.co
  Home > খেলাধুলা > শুরুতেই বিপর্যয়ে বাংলাদেশ
  - আগস্ট ২৭, ২০১৭ 0
  ক্রিয়া প্রতিবেদকঃ পরপর দুই ব্যাটসম্যানকে হারিয়ে বিপদে বাংলাদেশ। সৌম্য সরকারের পর একই ওভারে সাজঘরে ফিরলেন ইমরুল কায়েস ও সাব্বির রহমান। দলে কোনো রান যোগ না করে প্যাট কামিন্সের বলেই মাঠ ছাড়েন ইমরুল। এরপরের বলেই তার শিকার সাব্বির রহমান। এর আগে কামিন্সের শিকার হয়েছিলেন সৌম্য। এখন ক্রিজে তামিম ইকবালের সঙ্গী সাকিব আল হাসান। আজ ক্যারিয়ারের ৫০তম টেস্ট ম্যাচ খেলছেন বাংলাদেশের এই দুই অভিজ্ঞ ব্যাটসম্যান। দুই ওভারে কোনো রান যোগ হয়নি স্কোর কার্ডে। বাংলাদেশের সংগ্রহ ৪ ওভারে তিন উইকেট হারিয়ে ১০ রানই।
  বাংলাদেশ সময় সকাল ১০টায় মিরপুর শেরে বাংলা স্টেডিয়ামে ম্যাচটি শুরু হয়েছে। এর আগে টস জিতে ব্যাট করার সিদ্ধান্ত নেয় বাংলাদেশ। দুই ম্যাচ সিরিজের প্রথম টেস্টে তিন স্পিনার নিয়ে খেলতে নেমেছে বাংলাদেশ। সাকিব আল হাসান, মেহেদী হাসান মিরাজ ও তাইজুল ইসলাম রয়েছেন স্পিন বিভাগে। একাদশে সুযোগ পাননি লিটন কুমার দাস, মুমিনুল হক ও তাসকিন আহমেদ।
  বাংলাদেশ দলঃ তামিম ইকবাল, সৌম্য সরকার, ইমরুল কায়েস, সাব্বির রহমান, মুশফিকুর রহিম (অধিনায়ক ও উইকেটরক্ষক), সাকিব আল হাসান, নাসির হোসেন, মেহেদী হাসান, তাইজুল, শফিউল ইসলাম ও মোস্তাফিজুর রহমান।
  অস্ট্রেলিয়া দলঃ স্টিভেন স্মিথ (অধিনায়ক), ডেভিড ওয়ার্নার, ম্যাথু রেনশ, উসমান খাজা, পিটার হ্যান্ডসকম্ব, গ্লেন ম্যাক্সওয়েল, ম্যাথু ওয়েড (উইকেটরক্ষক), অ্যাস্টন আগার, প্যাট কামিন্স, নাথান লিঁও ও জশ হ্যাজেলউড।
  টেস্ট ক্রিকেট ইতিহাসে এখন পর্যন্ত মাত্র চারবার মুখোমুখি হয়েছে বাংলাদেশ ও অস্ট্রেলিয়া। চার ম্যাচের ভেন্যু ছিল- অস্ট্রেলিয়ার ডারউইন ও কেয়ার্নস এবং বাংলাদেশের ফতুল্লা ও চট্টগ্রাম। আজ ঢাকার মিরপুর শেরেবাংলা জাতীয় স্টেডিয়ামে পঞ্চমবারের মতো মুখোমুখি হচ্ছে বাংলাদেশ ও অস্ট্রেলিয়া। এই ভেন্যুতে আগে কখনোই মুখোমুখি হয়নি তারা।
  তবে বাংলাদেশের চেয়ে অভিজ্ঞতায় অনেক পিছিয়ে থেকেই মিরপুরের ভেন্যুতে খেলতে নামবে অস্ট্রেলিয়া। কারণ মিরপুরের ভেন্যুতে কখনোই টেস্ট খেলেনি অসিরা। তবে নিজেদের হোম কন্ডিশন ভেন্যু মিরপুরে এখন পর্যন্ত ১৫টি টেস্ট খেলেছে বাংলাদেশ।
  ২০০৭ সালে মিরপুরের ভেন্যুতে প্রথমবারের টেস্ট খেলতে নামে বাংলাদেশ। এরপর ১৪ টেস্টে দুটি জয়ের স্বাদ পেয়েছে টাইগাররা। এই ভেন্যুতে বাংলাদেশের দুটি জয় এসেছে জিম্বাবুয়ে ও ইংল্যান্ডের বিপক্ষে। ২০১৪ সালের অক্টোবরে জিম্বাবুয়ের বিপক্ষে ৩ উইকেটে এবং ২০১৬ সালের অক্টোবরে ইংল্যান্ডের বিপক্ষে ১০৮ রানে জিতেছিলো বাংলাদেশ।
  এছাড়া ১০টি হার ও ৩টি ড্র'র স্বাদও পেয়েছে বাংলাদেশ। ভারত-শ্রীলঙ্কা-ওয়েস্ট ইন্ডিজ-পাকিস্তানের কাছে দুইবার করে এবং দক্ষিণ আফ্রিকা-ইংল্যান্ডের কাছে একবার করে টেস্ট হারে টাইগাররা। আর নিউজিল্যান্ডের বিপক্ষে দুইবার টেস্ট ড্র করে বাংলাদেশ।
  মিরপুরের ভেন্যুতে সর্বশেষ গেল বছরের অক্টোবরে টেস্ট ম্যাচ খেলেছিল বাংলাদেশ। ইংল্যান্ডের বিপক্ষে দুই ম্যাচ সিরিজের দ্বিতীয়টি ১০৮ রানের বড় ব্যবধানে জয় পেয়েছিলো টাইগাররা। ফলে টেস্ট সিরিজ ১-১ সমতায় শেষ করতে পারে মুশফিকুর রহিমের দল।
  এক নজর চোখ বুলিয়ে নেয়া যাক বাংলাদেশ-অস্ট্রেলিয়ার চার ম্যাচের সংক্ষিপ্ত স্কোরকার্ডে
  ২০০৩ সালে দুই ম্যাচের টেস্ট সিরিজ :
  প্রথম টেস্ট : ১৮ জুলাই ২০০৩, ভেন্যু- ডারউইন
  বাংলাদেশ প্রথম ইনিংস : ৯৭/১০, ৪২.২ ওভার (মোহাম্মদ আশরাফুল ২৩, খালেদ মাহমুদ (অধিনায়ক) ২১, গ্লেন ম্যাকগ্রা ৩/২০)।
  অস্ট্রেলিয়া প্রথম ইনিংস : ৪০৭/৭ডি, ১১৭.৫ ওভার (ড্যারেন লেহম্যান ১১০, স্টিভ ওয়াহ (অধিনায়ক) ১০০*, মাশরাফি বিন মর্তুজা ৩/৭৪)।
  বাংলাদেশ দ্বিতীয় ইনিংস : ১৭৮/১০, ৫১.১ ওভার (হাবিবুল বাশার ৫৪, আল শাহরিয়ার ৩৬, স্টুয়ার্ট ম্যাকগিল ৫/৬৫)।
  ফল : অস্ট্রেলিয়া ইনিংস ও ১৩২ রানে জয়ী।
  ম্যাচ সেরা : স্টিভ ওয়াহ (অস্ট্রেলিয়া)।
  দ্বিতীয় টেস্ট : ২৫ জুলাই ২০০৩, ভেন্যু- কেয়ার্নস
  বাংলাদেশ প্রথম ইনিংস : ২৯৫/১০, ৯২.১ ওভার (হান্নান সরকার ৭৬, হাবিবুল বাশার ৪৬, স্টুয়ার্ট ম্যাকগিল ৫/৭৭)।
  অস্ট্রেলিয়া প্রথম ইনিংস : ৫৫৬/৪ডি, ১৩৯.২ ওভার (ড্যারেন লেহম্যান ১৭৭, স্টিভ ওয়াহ (অধিনায়ক) ১৫৬*, সানওয়ার হোসেন ২/১২৮)।
  বাংলাদেশ দ্বিতীয় ইনিংস : ১৬৩/১০, ৫৮.৪ ওভার (হান্নান সরকার ৫৫, হাবিবুল বাশার ২৫ , স্টুয়ার্ট ম্যাকগিল ৫/৫৬)।
  ফল : অস্ট্রেলিয়া ইনিংস ও ৯৮ রানে জয়ী।
  ম্যাচ সেরা : স্টুয়ার্ট ম্যাকগিল (অস্ট্রেলিয়া)।
  সিরিজ সেরা : স্টুয়ার্ট ম্যাকগিল (অস্ট্রেলিয়া)।
  ২০০৬ সালে দুই ম্যাচের টেস্ট সিরিজ :
  প্রথম টেস্ট : ৯ এপ্রিল ২০০৬, ভেন্যু- ফতুল্লা
  বাংলাদেশ প্রথম ইনিংস : ৪২৭/১০, ১২৩.৩ ওভার (শাহরিয়ার নাফীস ১৩৮, হাবিবুল বাশার ৭৬, স্টুয়ার্ট ম্যাকগিল ৮/১০৮)।
  অস্ট্রেলিয়া প্রথম ইনিংস : ২৬৯/১০, ৯৫.২ ওভার (এডাম গিলক্রিস্ট ১৪৪, জেসন গিলেস্পি ২৬, মোহাম্মদ রফিক ৫/৬২)।
  বাংলাদেশ দ্বিতীয় ইনিংস : ১৪৮/১০, ৫০ ওভার (শাহরিয়ার নাফীস ৩৩, রাজিন সালেহ ৩৩, জেসন গিলেস্পি ৩/১৮)।
  অস্ট্রেলিয়া দ্বিতীয় ইনিংস : ৩০৭/৭, ১০৭ ওভার (রিকি পন্টিং (অধিনায়ক) ১১৮*, ম্যাথু হেইডেন ৭২, মোহাম্মদ রফিক ৪/৯৮)।